# **PROIECT DECIZIA ETAPEI DE ÎNCADRARE**

## Nr. din 00.00.2020

Ca urmare a solicitării de emitere a acordului de mediu adresate de **SC SC BOG’ART RESIDENŢIAL SRL** cu sediul în Municipiul Bucureşti, str. Ion Brezoianu nr. 27, et. 3, sector 1, înregistrată la A.P.M. Bucureşti, cu nr. 16304 din 01.08.2019, completată ulterior cu documente înregistrate cu nr. 18481 din 12.09.2019 şi nr. 23676 din 12.12.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificări şi completări prin Legea nr. 49/2011, cu modificările şi completările ulterioare,
* **Legii apelor nr. 107/1996**, cu modificările şi completările ulterioare;

**APM Bucureşti decide**, ca urmare a consultărilor desfăşurate în cadrul şedinţei Colectivului de Analiză Tehnică din data de 09.01.2020, că proiectul*„Construire ansamblu rezidenţial şi funcţiuni complementare”,* propus a fi amplasat în bd. Petroliştilor nr. 8 (fost şos. Străuleşti nr. 69-71, nr. cad. 272518), sector 1, Bucureşti, **nu se supune evaluării impactului asupra mediului.**

Justificarea prezentei decizii:

***Motivele pe baza cărora s-a stabilit neefectuarea evaluării impactului asupra mediului sunt următoarele:***

a). Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa 2, pct. 10 b;

b) Proiectul nu se va implementa într-o arie naturală protejată sau sit Natura 2000 sau în vecinătatea acestora.

c). Caracteristicile proiectului:

- *dimensiunea și concepția întregului proiect*:

 Proiectul prevede construirea unui ansamblu rezidenţial format din două corpuri de clădire cu regim de înălţime S+P+7E - Corp A, respectiv S+P+9E - Corp B, având funcţiuni de locuinţă (apartamente), spaţii pentru închiriere (comerţ sau birouri), iar la subsol se vor amenaja spaţii tehnice şi parcări.

 Suprafaţă totală a terenului (final, după cedarea suprafeţei de 142,27 in domeniul public) – 5517,87 mp (terenul face parte din Amplasamentul Băneasa al SC OMV PETROM SA – parcela P8)

 Suprafaţă totală construită – 952,26 mp;

 Suprafaţă circulaţii carosabile – 1605,23 mp;

 Suprafaţă circulaţii pietonale – 276,77 mp;

 Suprafaţă parcare – 225, mp.

 Număr total de locuri de parcare: 183 (84 locuri în subsol, 99 locuri supraterane)

 Suprafaţă totală spaţii verzi – 2458,90 mp, din care:

* suprafaţa de 1355,31 mp (24,56 % din suprafaţa terenului) va fi amenajată pe sol natural;
* suprafaţa de 1103,59 mp (20 % din suprafaţa terenului) va fi amenajată peste subsol (pe placă de beton, cu un strat de pământ vegetal de minim 60 cm).

 Proiectul prevede plantarea unui numar de 25 de arbori.

 Regim maxim de înălţime al clădirilor: S+P+7E (corp A), S+P+9E (corp B),

 Hmax = 29,38 m (corp A), 31,16 m (corp B)

 POT = 33,45%, CUT = 2,49 (raportate la suprafaţa finală de teren)

 Proiectul nu prevede tăieri de arbori.

***Utilităţi***

Alimentare cu apă

Alimentarea cu apă în scop potabil, igienico - sanitar şi pentru refacerea rezervei de incendiu se va asigura din reţeaua publică existentă în zonă, administrată de SC APA NOVA BUCUREŞTI SA.

Gospodăria de apă ptabilă va fi amplasată în subsol şi va fi formată din:

 - rezervoare de apă potabilă cu capacitatea totală de 10 mc;

 - un grup de pompare format din 2 pompe active şi 1 pompă de rezervă , Q = 16,05 mc/h pentru fiecare pompă, H = 65 mCA;

 - hidrofor cu capacitatea de 500 l.

Canalizare

Apele uzate menajere vor fi evacuate în reţeaua de canalizare orăşenească existentă în zonă.

Apele pluviale de pe terasele clădirilor, respectiv platformele exterioare şi spaţiile verzi de peste subsol vor fi direcţionate către două bazine de retenţie având volumul de 285 mc, amplasate la subsol, de unde vor fi evacuate prin pompare în reţeaua de canalizare publică.

Energia electrică se va asigura prin racord la reţeaua de energie electrică existentă în zonă.

Agentul termic necesar încălzirii şi preparării apei calde menajere va fi furnizat de centrale termice individuale, cu funcţionare pe gaz metan (cazane murale în condensaţie).

- *cumularea cu alte proiecte existente si/sau aprobate* – nu este cazul;

- *utilizarea resurselor naturale, in special a solului, a terenurilor, a apei si a biodiversitatii* – nu este cazul.

- *cantitatea si tipurile de deşeuri generate* – în perioada lucrărilor de execuţie rezultă deşeuri specifice activităţii de construcţie; din excavaţii va rezulta pământ cu conţinut de substanţe periculoase care va fi predat societăţilor autorizate în vederea eliminării, în baza analizelor de laborator care se vor realiza în vederea determinării calităţii acestuia; prin gestionarea corespunzătoare a deşeurilor, impactul va fi redus; din perioada funcţionarii vor rezulta deşeuri menajere, deşeuri de ambalaje; toate deşeurile vor fi predate societăţilor de salubrizare;

- *poluarea şi alte efecte negative* - *emisii poluate, inclusiv zgomotul şi alte efecte negative*: zgomotul şi vibraţiile sunt cele produse prin funcţionarea utilajelor specifice în perioada lucrărilor de execuţie şi vor fi în limite admisibile;

- *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:* nu este cazul.

- *riscurile pentru sănătatea umană*: redus.

c). *Amplasarea proiectului*:

- *utilizarea actuală şi aprobată a terenului*: în conformitate cu Planul Urbanistic General al Municipiului Bucureşti terenul este cuprins în subzona R- zona echipamentelor tehnice majore; conform PUZ "Şos. Străuleşti nr. 69 - 71, 69A, 69D" aprobat cu HCGMB nr. 286/29.09.2016 (la baza căreia a stat Decizia etapei de incadrare nr. 36 din 04.06.2018, emisă de APM Bucureşti), terenul este situat în UTR1 – locuinţe colective, birouri, servicii, comerţ; terenul a făcut obiectul PUD – bd. Petroliştilor nr. 8, sector 1, aprobat cu HCL Sector 1 nr. 233 din 09.07.2019.

- *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia*: nu este cazul.

- *capacitatea de absorbţie a mediului natural, acordându-se atenţie specială următoarelor zone*:

* zonele umede, zone riverane, guri ale râurilor – nu este cazul.
* zonele costiere şi mediul marin – nu este cazul.
* zonele montane şi forestiere – nu este cazul.
* arii naturale protejate de interes naţional, comunitar, internaţional – nu este cazul.
* zone clasificate sau protejate conform legislaţiei în vigoare: mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul*.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul.
* peisaje şi situri importante din punct de vedere istoric, cultural şi arheologic: nu este cazul.

d). *Tipurile și caracteristicile impactului potential*:

- importanţa şi extinderea spaţială a impactului (aria geografică şi numărul persoanelor afectate) – nesemnificativ;

- natura impactului - nesemnificativ;

- natura transfrontalieră a impactului – nu este cazul;

- intensitatea şi complexitatea impactului – redusă;

- probabilitatea impactului: redus;

- debutul, durata, frecvenţa şi reversibilitatea preconizate ale impactului: impact redus asupra mediului în perioada desfăşurării lucrărilor de execuţie, in conditii de functionare corespunzatoare a utilajelor. Efectele asupra mediului sunt de scurta durata, nefiind cumulative.

- cumularea impactului cu impactul altor proiecte existente şi /sau aprobate: nu este cazul.

- posibilitatea de reducere efectivă a impactului: nu este cazul.

e). *Lipsa comentariilor* din partea publicului ca urmare a publicarii anuntului privind depunerea solicitării de obţinere a acordului de mediu, anuntului privind decizia etapei de încadrare şi a afisării proiectului deciziei etapei de încadrare pe pagina de internet a APM București <http://apmbuc.anpm.ro>.

***Condiţiile de realizare a proiectului:***

1. Investiţia va fi realizată cu respectarea cerinţelor impuse prin Certificatul de Urbanism nr. 531/59/S/7993 din 12.04.2018 emis de Primăria Sectorului 1 şi prin avizele sau acordurile emise de instituţiile menţionate în acesta.
2. Se vor respecta prevederile PUZ "Şos. Străuleşti nr. 69 - 71, 69A, 69D" aprobat cu HCGMB nr. 286/29.09.2016 şi ale PUD – bd. Petroliştilor nr. 8, sector 1, aprobat cu HCL Sector 1 nr. 233 din 09.07.2019.
3. Se vor respecta condiţiile impuse prin avizul emis de SC APA NOVA BUCUREŞTI SA.
4. Se vor amenaja şi întreţine suprafeţele de spaţii verzi menţionate în proiect, respectiv: suprafaţă totală spaţii verzi – 2458,90 mp, din care:
* suprafaţa de 1355,31 mp (24,56 % din suprafaţa terenului) va fi amenajată pe sol natural;
* suprafaţa de 1103,59 mp (20 % din suprafaţa terenului) va fi amenajată peste subsol (pe placă de beton, cu un strat de pământ vegetal de minim 60 cm).

5. Se va limita impactul asupra factorilor de mediu pe perioada de construcţie şi funcţionare a obiectivului, prin respectarea măsurilor pentru:

**✓ Protecţia calităţii apelor :**

- Apele pluviale colectate din zona parcărilor exterioare vor fi trecute prin instalaţii de preepurare locală (separatoare de hidrocarburi), înainte de evacuarea în reţeaua de canalizare orăşenească.

- Indicatorii de calitate a apelor uzate evacuate în reţeaua de canalizare orăşenească nu vor depăşi valorile prevăzute în Normativul privind condiţiile de evacuare a apelor uzate în reţelele de canalizare ale localităţilor şi direct în staţiile de epurare NTPA - 002/2002 - Anexa nr. 2 din HG nr. 188/2002 - Hotărâre pentru aprobarea unor norme privind condiţiile de descărcare în mediul acvatic a apelor uzate, modificată şi completată de HG nr. 352/2005.

- Se interzice descărcarea de deşeuri de orice tip sau alte substanţe în canalizarea orăşenească.

 - Se vor lua măsuri în vederea evitării poluării apelor, inclusiv de prevenire şi combatere a poluărilor accidentale.

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- În momentul realizării lucrărilor de finisaj la faţadă, schela montată va fi îmbrăcată în plasă pentru a fi evitată împrăştierea în atmosfera şi pe carosabil a prafului rezultat;

- Se vor respecta condiţiile de calitate a aerului în zonele protejate prevăzute în STAS 12574/87.

- Dacă va fi necesar, coşul aferent sistemului de colectare a vaporilor din sol va fi prevăzut cu filtre cu cărbune activ în vederea reţinerii contaminanţilor înainte de evacuarea în atmosferă, astfel încât să nu se depăşească valorile limită de emisie prevăzute in Ordinul nr.462/1993.

- La emisie, concentraţia poluanţilor rezultaţi din arderea combustibilului la centralele termice (pe perioada de exploatare), nu va depăşi valorile limita de emisie prevazute in Ordinul nr.462/1993.

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

***- Pământul contaminat rezultat din excavare va fi transportat la un operator autorizat pentru depozitarea si remedierea sau eliminarea acestuia;***

***- Materialul de umplutură va fi format din pământ care va respecta condiţiile de calitate prevăzute pentru folosinţe sensibile, conform Ord.nr.756/2007, cu exceptia zonelor de parcare unde se va putea utiliza pamant care va respecta condiţiile de calitate prevăzute pentru folosinţe mai putin sensibile, conform Ord.nr.756/2007;***

***- Stratul de sol curat care se va decoperta se va depozita temporar într-un spaţiu special destinat din cadrul organizării de şantier, asigurându-se contact direct doar cu sol de aceeaşi calitate;***

***- Se vor lua toate măsurile pentru evitarea oricărui risc pentru factorul de mediu, sănătatea umană, obiectivele social - economice, precum şi protejarea altor receptori sensibili din zonele adiacente amplasamentului.***

***- În vederea evitării migrării substanţelor periculoase asociate unei contaminări reziduale a solului şi a evitării pătrunderii acestora din sol în interiorul viitoarelor clădiri, fundaţiile/subsolul va fi protejat cu o geomembrană cu rol de impermeabilizare. De asemenea, pentru a evita posibilele acumulări de compuşi organici volatili în sol, va fi prevăzut un sistem de colectare a vaporilor racordat la un coş de evacuare.***

- La încheierea lucrărilor de construcţie terenurile ocupate temporar vor fi eliberate şi redate circuitului iniţial de folosinţă.

**✓ Protecţia împotriva zgomotului şi vibraţiilor**

**-** Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

- Se vor lua toate măsurile de protecţie antifonică în zona de lucru a şantierului.

- În perioada funcţionării se va urmări menţinerea nivelului de zgomot exterior în limitele impuse de SR 10009/2017.

**✓ Protecţia aşezărilor umane**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Organizările de şantier vor fi dotate cu echipamente PSI necesare intervenţiei operative în caz de incendiu.

**✓ Gospodărirea deşeurilor**

- Deşeurile se vor depozita numai în spaţii special amenajate; se interzice depozitarea deşeurilor de orice fel în mod neorganizat pe sol.

- Deşeurile menajere rezultate pe perioada de execuţie a lucrărilor, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Deşeurile inerte provenite din construcţii (resturi de beton , etc) pot fi colectate şi eliminate prin valorificare locală în pavimentul drumurilor sau predate unităţilor specializate.

***- Pământul contaminat rezultat din excavare va fi transportat la un operator autorizat pentru depozitarea si remedierea sau eliminarea acestuia, după efectuarea analizelor de calitate.***

6. La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

7. Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

8. Se vor lua măsuri în vederea gestionării riscurilor de mediu şi sănătate şi securitate în muncă în timpul lucrărilor de excavare şi construcţie.

9. Se vor lua măsuri constructive şi tehnice în vederea reducerii riscului de infiltrare a vaporilor potenţial periculoşi în interiorul clădirilor, precum şi a eliminării riscului pentru utilizatorii ansamblului de a intra în contact cu potenţialii vapori periculoşi din sol.

10. Pe perioada lucrărilor de construcţie se va monitoriza periodic calitatea apelor pluviale, precum şi calitatea aerului la limita amplasamentului pentru metan, BTEX şi fracţii volatile ale produsului petrolier.

11. *Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va face parte integrantă din procesul-verbal de receptie la terminarea lucrarilor, conform art. 43, alin.3 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.*

*12. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, conform art.34, alin.1 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.*

13. Pe toată durata execuţiei şi funcţionării obiectivului se vor respecta prevederile:

* O.U.G. nr. 195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* H.G.R. 930/2005 pentru aprobarea Normelor speciale privind caracterul si marimea zonelor de protectie sanitara si hidrogeologica;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator.
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* SR 10009/2017 Acustica. Limite admisibile ale nivelului de zgomot în mediul ambiant;
* H.G. nr. 321/2005, republicată, privind evaluarea şi gestionarea zgomotului ambiental;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* Legea nr. 211/2011 privind regimul deşeurilor, republicată, cu modificările şi completările ulterioare;

14. Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare a impactului de mediu.

 Draftul deciziei etapei de încadrare a fost afisat spre consultare pe site APM Bucureşti: <http://apmbuc.anpm.ro>.

 **Prezenta decizie este însoţită de planul de situaţie propus, vizat spre neschimbare.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

 Dr. ing. Simona Mihaela ALDEA

 ŞEF SERVICIU AVIZE, ACORDURI,

AUTORIZAŢII,

Ing. Elena GÂRBAN

ÎNTOCMIT,

Ing. Narcisa SERAFIM